ශ්‍රී ලංකා පාසල් ක්‍රිකට් සංගමයට හා මාස්කොම් සමාගම එක්ව සංවිධානය කරනු ලබන අන්තර් පාසල් 13න් පහළ රන් කැකුළු කුසලාන ක්‍රිකට් තරගාවලියට මෙවර කණ්ඩායම් 600කට අධික සංඛ්‍යාවක් තරග වදිති.දිවයින පුරා විසිරී සිටින ක්‍රිකට් ක්‍රීඩාවට දස්කම් දක්වන කුඩා ක්‍රීඩකයන් ඉදිරියේදී ජාතික තලයට ගෙන ඒමේ සංකල්පයක් අනුව දියත් කෙරෙන 13න් පහළ ක්‍රිකට් තරගාවලියට 3 වැනි වරටත් පූර්ණ අනුග්‍රහය ලබාදීමට ලංකා බැංකුව ඉදිරිපත් වී සිටියි.කොටස් 3ක් යටතේ පැවැත්වෙන මේ තරගාවලියේ පළමු කොටසට කණ්ඩායම් 70ක් තරග වදින අතර දෙවැනි කොටසට කණ්ඩායම් 88ක් තරග කිරීමට නියමිතය.